**Pasažieru platformas remonts Varakļānu dzelzceļa stacijas teritorijā, “Stacija “Varakļāni””, Dekšāres pagastā, Rēzeknes novadā**

DARBA UZDEVUMS

1. **Ievads:**

 VAS “Latvijas dzelzceļš”, turpmāk LDz vai Pasūtītājs, publiskās lietošanas dzelzceļa infrastruktūras zemes nodalījuma joslā, adresē “Stacija “Varakļāni””, Dekšāres pagastā, Rēzeknes novadā, atrodas zemes gabals ar kadastra apzīmējumu 78480050510. Zemes gabals pieder valstij Satiksmes ministrijas personā un nodots valdījumā LDz. Uz iepriekšminētā zemes gabala atrodas Varakļānu dzelzceļu stacija ar pasažieru platformām un rampu.

1. **Mērķis:**

 No divām platformām un rampas, tagad tiek ekspluatēta tikai viena pasažieru platforma ar garumu ~143,9m, kas ir neapmierinošā tehniskā stāvoklī, sakarā ar ko, nepieciešams nodrošināt tās tālāko drošu ekspluatāciju un veikt remonta darbus.

1. **Uzdevums būvdarbu veikšanai :**

 **Darba uzdevuma ietvaros plānoto darbu apjomus skatīt “Plānoto būvdarbu apjomi** **pasažieru platformas remontam Varakļānu dzelzceļa stacijas teritorijā, “Stacija “Varakļāni””, Dekšāres pagastā, Rēzeknes novadā” sarakstā pielikumā.**

3.1. Pasažieru platformas dzelzsbetona apmaļu L~143,9 m remonts:

3.1.1. apmaļu L~143,9 m, h vidējais =0,35m, b vidējais =0,45m virsmu atjaunošana - vertikālas un horizontālas virsmas bojāto daļu noņemšana, atjaunošana ar betonu vai cita veida remonta sastāvu (saskaņot ar Pasūtītāja pārstāvjiem) un stiegrojumu (pēc nepieciešamības), kā arī virsmu apgriešana, slīpēšanu, utt. (ja būvdarbu gaitā tiks noteikts, ka apmaļu daļu nav iespējams atjaunot, pieļaujama apmaļu pārbūve līdz ~ 40 % no kopējā garuma (L~43,0m));

3.1.2. apmaļu L~143,9 m nomināl izmērus taisnē 1745 mm no ceļa ass līdz platformas malai atjaunošana;

3.1.3. apmaļu L~40,5m nomināl izmērus taisnē 200mm no sliežu galviņas līmeņa līdz platformas virsmai atjaunošana (pārējam platformas garumam atjaunošana nav iespējama šī darba uzdevuma ietvaros skat. pielikumu Nr. 3) ;

3.1.4. apmaļu augšējo virsmu un esošā asfaltbetona seguma savienošanas vietu L~143,9 m atjaunošana/ierīkošana t.sk. plūstošā savienojuma izveidošana.

3.3. Remonta laikā nodrošināt kārtību darba vietās. Pēc darbu pabeigšanas uzkopt darba vietas.

3.3. Remontdarbu izpilde rudens-ziemas periodā (sk. 6.2. apakšpunktu).

3.4. Pirms remonta darbu uzsākšanas sagatavot darbu organizēšanas shēmu (būvdarbu grafisko plānu, kurā jāattēlo cilvēku un transporta plūsmu, esošās ēkas un, ja nepieciešams, pagaidu būves, pastāvīgos un pagaidu ceļus, būvmašīnas un inženiertīklus (elektroenerģijas, ūdens, siltuma un citu resursu inženiertīklus), norādot to nepieciešamās pieslēgšanas vietas, kā arī būvgružu un iekārtas nokraušanas vietas). Darbu organizēšanas shēmu saskaņot ar Pasūtītāja pārstāvjiem.

3.5. Remonta izpildes laikā ir jāsagatavo segto darbu akti (pēc nepieciešamības), pieaicinot uz darba vietu Pasūtītāja pārstāvjus un pieņemt darbus ar aktu parakstīšanu no abām pusēm.

3.6. Remontdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus.

1. **Īpaši noteikumi:**
	1. Pretendentam kurš veiks remontdarbus, turpmāk – Izpildītājs, ir jābūt reģistrētam Būvkomersantu reģistrā, kā arī jābūt derīga **Valsts dzelzceļa Tehniskās inspekcijas izdota drošības apliecība**. Atbildīgais būvdarbu vadītājs - būvspeciālists ar sertifikātu “Ēku būvdarbu vadīšana”.
	2. Izpildītājam jābūt vispārējās civiltiesiskās atbildības apdrošināšanas polisei, atbildīgajam būvdarbu vadītājam jābūt profesionālās civiltiesiskās atbildības apdrošināšanas polisei;
	3. Visiem pielietotajiem materiāliem jābūt ekspluatācijas īpašību deklarācijām atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstībai un citām prasībām jābūt norādītām atbilstoši aktuālajiem LVS EN standartiem, Latvijas valsts standartiem un normatīvajiem aktiem;
	4. Finanšu piedāvājumu, izmaksas aprēķinu - tāmi sagatavot atbilstoši Latvijas būvnormatīva LBN 501 – 17 “Būvizmaksu noteikšanas kārtība” prasībām;
	5. Izpildītājam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 5 (pieciem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Izpildītājam Līguma atlikušo summu par izpildītiem un pieņemtajiem Darbiem līdz brīdim kamēr Izpildītājs iesniedz Pasūtītājam garantijas perioda garantijas polisi.
	6. Izpildītājam ir jāapņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma iemaksu 10 (desmit) procentu apmērā no Līguma summas.
	7. Izpildītājam ir atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam (viens simts) procentu apmērā.
	8. Objekta apskate pēc iepriekšējas pierakstīšanas, sazināties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku t. 29907116, rasita.latkovska@ldz.lv.
	9. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Izpildītājam ir nepieciešams pieslēgties pie Pasūtītāja tehniskajām komunikācijām, Izpildītajam par to informē Pasūtītāju, par to nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksa rēķinus par izmantotiem resursiem uz sava rēķina;
	10. Izpildītājam jānoformē pieteikumu darbu veikšanai dzelzceļa zemes nodalījuma joslā, nosūtot pieteikumu uz e-pastu: atlaujadarbiem@ldz.lv. Izdevumus par signālistu piesaisti dzelzceļa satiksmes regulēšanai remontdarbu izpildes laikā uz dzelzceļu tīkliem neiekļaut cenu piedāvājumā, viņu klātbūtni uz objektiem, kā arī ar to saistītos izdevumus, nodrošinās Pasūtītājs.
2. **Rezultāts:**

 Tiks paveikts pasažieru platformas remonts, tai skaitā izveidoti līdzeni salaidumi ar neremontētajām virsmām, tiks novērsti bīstamie slīpumi sliežu virzienā, kā arī nodrošināta platformas tālāka droša ekspluatācija.

1. **Laiks un resursi**

6.1.Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem.

6.2. **Remonta darbu izpildes termiņš: 60\* kalendāra dienas no līguma noslēgšanas :**

*\*Darbu uzsākšanas un izpildes termiņi tiek pagarināti, ja iestājas Darbu izpildei* *nepiemēroti meteoroloģiskie laika apstākļi. Nepiemēroto meteoroloģisko laika apstākļu klātbūtni pierādīt ar meteoroloģisko laika apstākļi kopsavilkuma sniegšanu.*